पुलिस की कार्यशैली व आम जनता के प्रति दबंग रवैये की यह बुरी मिसाल है। पुलिस की गाड़ियों पर आम तौर पर यह लिखा होता है कि ‘पुलिस आपकी सुरक्षा के लिए, आपकी सहयोगी है’, लेकिन कुछ पुलिस अधिकारियों व कर्मचारियों का रवैया सेवा की बजाय दबंगों वाला बन गया है जो आम जनता को अपने रहम के पात्र समझते हैं। यूं लखनऊ की उक्त घटना कोई पहली घटना नहीं। देश भर में पुलिस के खिलाफ फर्जी पुलिस मुकाबलों की अनेक शर्मनाक कहानियां इस विभाग की कार्यशैली व ईमानदारी पर सवाल खड़े करती हैं। सैंकड़ों पुलिस अधिकारी अपने किए अपराधों के लिए न्यायालयों के चक्कर काट रहे हैं दूसरी तरफ यही पुलिस अपराधियों पर शिकंजा कसने में नाकाम साबित हो रही है।